Diari Oficial de la Generalitat Valenciana


Sumari del DOGV 4481, del 15-04-2003 (2003/4110)

Informació pública de la Resolució de data 12 de març de 2003, del director general de Comerç i Consum, per la qual s'autoritza la modificació de la tarifa de subministrament domiciliari d'aigua a Mislata.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4481

Data del DOGV
:   15-04-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/4110


Organisme emissor
:   Aguas de Valencia, SA

Tipus de document
:   Anunci

Informació pública de la Resolució de data 12 de març de 2003, del director general de Comerç i Consum, per la qual s'autoritza la modificació de la tarifa de subministrament domiciliari d'aigua a Mislata. [2003/Q4110]
  
Expedient: 475158/122002.
  
Vist l'expedient tramitat a sol·licitud d'Aguas de Valencia, SA, per a la modificació de la tarifa de subministrament domiciliari d'aigua a Mislata.
  
Vist que figura incorporat a este expedient l'ofici de l'alcalde de Mislata, de data 7 de febrer de 2003, que acompanya l'informe de la Intervenció Municipal. En este informe es manifesten advertiments, com ara: no es presenta l'estat provisional de resultats referits al 2003 ni tampoc un balanç provisional, per la qual cosa es desconeix quin és el benefici previst i la xifra de capital de l'empresa; que les dades es referixen a costos prevists calculats com a extrapolació del resumen de despeses i ingressos de 2001. No s'accepta la recuperació del dèficit de 2001. Este informe després de presentar estes reserves no planteja cap increment ni concreta quines tarifes caldria aplicar.
  
Vist que el Gabinet Tècnic de Preus emet un informe en què modifica a la baixa la tarifa sol·licitada i pels motius que més endavant s'indiquen, i proposa un increment mitjà lineal del 4%, equivalent a l'índex de preus al consum de 2002 i d'esperar almenys un exercici perquè, sobre la base real del demanda i volums enviats a la xarxa, es puguen imputar els costs corresponents individualitzats del proveïment. I que s'ha pronunciat en igual sentit la Comissió de Preus de la Generalitat Valenciana en la sessió del dia 4 de març de 2003.
  
Vist que els motius pels quals es modifica la tarifa sol·licitada són:
  
a) La diversificació de servicis segons zones concretes de consum no poden suposar, en principi, increments de cost sense cap referència raonable, màximament quan estos es troben gestionats pel mateix grup accionarial.
  
b) Pel fet de ser un criteri àmpliament integrat en la Comissió de Preus únicament s'accepta com a retribució ?màxima- sobre la partida compra d'aigua el 6%.
  
Atés que del que s'exposa i de la resta de dades aportades a les actuacions és procedent modificar la tarifa sol·licitada, de conformitat amb les normes dictades a l'efecte, i que és competència del director general de Comerç i Consum l'adopció de la present resolució, en virtut de les atribucions que per a això li han sigut expressament conferides per delegació del conseller d'Indústria, Comerç i Turisme, per la Resolució de 4 d'abril de 1991.
  
Vists el Decret 2.226/1977, de 27 d'agost; l'Orde del Ministeri de l'Interior, de 30 de setembre de 1997; el Reial Decret 2.695, de 28 d'octubre de 1977, en relació amb el que disposa el Reial Decret 2.310/1982, de 24 de juliol, i decrets a l'efecte de 5 d'octubre de 1982, publicats en el Diari Oficial de la Generalitat Valenciana de 19 d'octubre de 1982; Decret 82/1984, de 30 de juliol, i Llei 30/1985, de 2 d'agost; Reial Decret 2.028/1985, de 30 d'octubre; Resolució del conseller d'Indústria, Comerç i Turisme, de 4 d'abril de 1991, i la resta de preceptes de general aplicació, resolc:
  
Autoritzar la tarifa que s'indica per al servici de subministrament domiciliari d'aigua indicat.
  
Tarifa que s'aprova:
  
1. Quota de servici (euros/mes).
  
Calibre 7 mm 1,419
  
Calibre 10 mm 2,143
  
Calibre 13 mm 2,851
  
Calibre 15 mm 4,338
  
Calibre 20 mm 7,232
  
Calibre 25 mm 10,132
  
Calibre 30 mm 14,476
  
Calibre 40 mm 28,940
  
Calibre 50 mm 43,428
  
Calibre 65 mm 86,839
  
Calibre 80 mm 130,255
  
Calibre 100 mm 173,671
  
Calibre 125 mm 260,491
  
Calibre 150 mm 376,288
  
Calibre 200 mm 694,665
  
2. Quota de consum (euros/m³).
  
a) Comptador de 7, 10 i 13 mm,
  
 fins a 12 m³/bim. (1) 0,230
  
b) Per als altres casos 0,2930
  
c) Consums municipals (sense quota) (2) 0,2040
  
3. Altres tarifes.
  
Cànon boques d'incendi (euros/mes) 4,763
  
Cànon de regulació del sistema
  
Xúquer-Túria. Aplicable a tots els a) i b)
  
del punt 2 (euros/m³) 0,019
  
(1) Bonificació 25%
  
(2) Sense quota de servici. Bonif. 20%
  
Fórmula de revisió Desfavorable
  
Sobre les presents tarifes s'aplicarà l'impost sobre el valor afegit d'acord amb el que establix la Llei 37/1992, de 28 de desembre.
  
La present resolució és definitiva en via administrativa, i contra ella podrà interposar-se, en el termini de dos mesos, comptats des del sendemà de la notificació, un recurs contenciós administratiu davant del jutjat contenciós administratiu competent d'acord amb els criteris establits en l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa.